Geordi? - Itt vagyok, Data.
Megvan a kis bestia. Besétált a csapdába.
Gyere csak ki onnan! Na! Ne karmolássz!
Miért van Spot az ágy alatt?
Azt hiszem rájött, hogy ha egyszer elkapom, megölöm.
Talán neveletlenül viselkedett?
Eddig lelökött egy vázát, egy teáskannát,
a karmait fenegette a kedvenc székemen
és folyton hullajtja a szőrét, már minden tele van vele!
Ez nem újdonság egy macskatulajdonos számára.
Azzal a céllal vetted magadhoz Spotot,
hogy kipróbáld milyen a macskatartás, mielőtt szerzel egyet magadnak.
Azt hiszem meggondoltam magam. Vidd szépen vissza a kabinodba.
Na mi lesz? Hívd már ki onnan. - Spot nem reagál a szóbeli parancsokra.
Vagyis nem fog kijönni, ha hívod?
Data, nem próbáltad meg betanítani?
Nem tartottam szükségesnek. - Ez a macska azt csinál, amit jónak lát...
Sose tudtam, hogy most barátkozni akar vagy éppen a karmait szeretné rajtam kipróbálni.
Spot ezen szokását még nem vettem észre.
Az azonban igaz, hogy sajnálatos módon folyton felugrál a konzolomra, amikor dolgozom.
Akkor épp itt az ideje, hogy megneveld egy kicsit.
"Riker a hídszemélyzetnek: tíz percen belül jelentkezzenek a tanácsteremben."
Azt hiszem jobb, ha gyorsan kiszedjük innen. Én ráijesztek, te pedig elkapod, jó?
Nem tartom jó ötletnek az ijesztgetését.
Idomítsd be. Sürgősen.
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt
A kapitány naplója, csillagidő 47310,2.
Jelenleg a Fleming nevű orvosi szállítóhajó nyomait kutatjuk,
amely valahol a Hekaras Folyosóban tűnt el.
A keresést nehezítik a terület különleges adottságai és jelenségei.
A Fleming négy napja létesített utoljára kapcsolatot a Csillagflottával,
a jelentésük szerint semmi különös esemény nem történt.
Data. - A szektor sűrű tetrion mezeje
megnehezíti a térhajtóművel utazó hajók navigációját.
A Hekaras Folyosó az egyetlen olyan átjáró,
amely mentes a tetrion mezőtől.
Így a szubtérben utazó hajóknak a biztonságuk...
érdekében ki kell használniuk ezt a lehetőséget.
Mennyi ideig tart egy egyes szintű kutatás a területen?
Legalább két napig, uram. A Folyosó tizenkét fényév hosszú
és a tetrion interferencia erősen korlátozza a szenzoraink hatótávolságát.
Kilőhetünk néhány felderítőszondát, hogy megnöveljük a hatósugarat?
Nem használna. A tetrionmező miatt elég nehéz lenne tartani velük a kapcsolatot.
Jobb, ha megpróbáljuk megnövelni a szenzorok hatékonyságát.
Multifázisos erősítőket telepítünk az érzékelőmodulokra.
A Hekaran II lakott. Lehet, hogy ők kapcsolatban voltak a Fleminggel.
A Hekaran Kormány szerint, a legutóbbi hajó ami áthaladt itt.
Egy ferengi teherszállító volt.
A Fleming ritka és értékes biomimetikus zselét szállított.
Esetleg előfordulhat hogy a ferengik eltérítették?
Nos, azt hiszem legalábbis számolnunk kell ezzel a lehetőséggel.
Így van. Mr. Worf, kezdjék meg a kutatási eljárást, berepülünk a folyosóba.
Geordi, egyelőre nem sikerült megnövelnünk a szenzorok hatósugarát.
Azt hiszem, elkelne egy kis segítség.
Rendben, Data, mindjárt megyek.
Hanson, kapcsolja át a 13-as EPS vezetéket a stabilizátor-hálózatra.
Igenis, uram.
Valami gond van a hajtóművel?
Nincs.
Akkor miért kell stabilizálni az EPS vezetéket?
Szeretnék valamivel magasabb energiaátalakítási szintet elérni.
Ennek nem lesz teljesítménynövelő hatása.
Tudom, nem is ez a lényeg. - Hanem mi?
Egyszerűen csak szeretném ha magasabb lenne az energiaátalakítási szint.
Miért?
Ismered az Intrepidet, ugye? A főmérnöke egy bizonyos Donald Kaplan parancsnok.
Együtt jártunk az Akadémiára
és szeretném a rendszer energiaátalakítási szintjét egy kicsit az övék fölé tornászni.
Értem. Tehát versenyzel Kaplan parancsnokkal.
Úgy is lehet mondani. De ez a flotta...
zászlóshajója, jobbnak kell lennie bármelyiknél.
Tehát túl akarod szárnyalni az Intrepidet.
Ez inkább személyes büszkeség kérdése. Elvégre ez az én hajtóművem, nem?
És egy kis versengés még senkinek sem ártott. Na lássuk.
Komputer, mennyivel növekedett az átalakítási szint?
A szint változatlan.
Jól van, erre majd később visszatérek. Nézzük meg azokat a szenzorokat.
Most milyen? - Egy pillanat.
A fázis erősítő a normál paramétereken belül üzemel.
Az érzékelő hatékonysága 6.7 százalékkal növekedett.
6.7. Még van egy hely ahol finomíthatunk egy kicsit a dolgon.
Próbáljuk meg az A-9-es kereszteződésnél.
Geordi, megfogadtam a tanácsodat Spottal kapcsolatban.
Figyelj, Data...
Megkezdtem az idomítását. - Tényleg?
Igen. Ehhez tanulmányoztam néhány új módszert.
Egyszerűbb fegyelmezési gyakorlatokkal kezdtem,
hogy kevesebb kárt tegyen a környezetében.
Következő lépésként pedig bio-kondícionáló berendezéseket fogok alkalmazni.
Berendezéseket?
Érzékelőhálózatot a viselkedés módosításhoz
vagy biovisszacsatoló egységeket.
Ugyanis az eddigi módszerekkel nem értem el túl sok sikert.
Van egy ötletem.
Mit szólnál egy fézerhez?
Egy megfelelő pillanatban előidézett fájdalominger sokat segíthet.
Geordi, nem kínozhatom a macskámat!
Data, csak vicceltem.
Lássuk mire jutottunk.
Nem így sem jobb.
Valahol el van hangolódva. - Egészen biztos.
Van még egy szóba jöhető hely...
A C-12-es kereszteződés.
Attól tartok, hogy a fáradozásaim eredménytelenek lesznek.
Talán csak nem jól csinálod.
Több ezer a témával foglalkozó kézikönyvet olvastam el
és a legtöbb arra a következtetésre jut, hogy a macskák idomíthatatlanok.
Ugyan már, felejtsd el a szakirodalmat. A nővéremnek fogalma sem volt az állatokról,
mégis rendre tudta szoktatni a macskáját. Nem lehet olyan nehéz.
Mire tanította meg?
Parancsra a karjába ugrik. - Érdekes.
Talán fel tudnám használni a módszerét
arra, hogy leszoktassam Spotot az asztalra ugrálásról. Hogyan tanította be?
Hát. Ha jól emlékszem, jó két hónapig egy-egy darab tonhallal a blúzán járkált.
Igazam volt. Az erősítő el van hangolódva.
Oké, próbáljuk meg.
A fázisbeállítás stabilizálódott,
de az érzékelő rendszer hatékonysága
csak mintegy 13 százalékkal növekedett.
Nem valami sok, de azt hiszem ez minden, amit tehetünk.
"Riker Data-nak." - Itt Data.
"A távolsági érzékelőink egy hajót jeleznek."
"Ha elkészültek a munkával odalent, jöjjenek fel a hídra."
Többre úgysem igen jutnánk itt.
Értettük uram. Máris megyünk.
Látótávolságba értünk. - Képernyőre.
Ferengi teherhajó, D'Kora-osztályú.
Az a hajó ami a múlt héten nekivágott a Folyosónak.
Kapitány, nincs plazmakibocsátás. A térhajtóművük teljesen leállt.
Az impulzushajtóművük sem üzemel és az energiaellátás minimális szinten van.
Észlelhetők életjelek? - A létfenntartás szintje is lecsökkent.
450 ferengi észlelhető a fedélzeten, ez megfelel ennek a hajóosztálynak.
Mr. Worf, nyisson üdvözlőcsatornát.
Nincs válasz semmilyen frekvencián, uram.
Semmiféle szubtérsugárzás nem észlelhető felőlük.
Úgy néz ki mintha az összes térgerjesztő- tekercset túlterhelték volna.
Ez megmagyarázza, miért nem válaszolnak.
És magyarázat a hajtóműhibára is. - Az érzékelőik viszont működnek.
Ha átprogramozom az egyik pajzsemittert, hogy delta-sávú hullámokat bocsásson ki,
azt a ferengik észlelni fogják.
Lásson hozzá, Mr. La Forge. - Ha ők térítették el a Fleminget,
nem jutottak messzire a zsákmánnyal.
Mr. Worf, készítse elő a vonósugarat, lehet, hogy vissza kell tartanunk őket.
Kormányos, menjünk vontatási távolságba. - Igenis, uram.
Kapitány, energia-kibocsátás a ferengi hajó felöl. Aktiválták a fegyvereiket!
Pajzsokat fel!
Viszonozzuk a tüzet. - Cél a fegyverzetük.
Fézerek célra állítva. - Tűz!
Közvetlen találat. A fegyverrendszerük működésképtelen.
Kárjelentést.
Az ötös és hetes szintekről kisebb sérüléseket jelentettek, uram.
Kapitány, a ferengik energiarendszere stabilizálódik.
Újra van impulzushajtóművük.
Csak halottnak tettették magukat. Tartalékolták az energiát amíg odaérünk.
De miért támadtak meg egyáltalán?
Valószínűleg nem fogják hagyni hogy átsugározzunk és megkérdezzük.
Mr. La Forge, hogy állunk a kommunikációval? - Mindjárt kész lesz, kapitány.
Azt hiszem, tehetünk egy próbát. - Nyisson meg egy csatornát.
Jean-Luc Picard vagyok, az Enterprise kapitánya.
Miért támadtak meg bennünket?
Mi támadtunk?! Csak igyekeztünk megvédeni magunkat!
Vagy tagadja, hogy mozgásképtelenné tették a hajónkat?
DaiMon, a hajójuk irányítatlanul sodródott, a kommunikációs rendszerük üzemképtelen volt.
Megpróbáltuk megállapítani, hogy milyen állapotban vannak.
Megpróbáltak megölni bennünket. Ne játszadozzon velem Picard!
Most ki vagyunk szolgáltatva maguknak, de jobb ha egy dolgot észben tart
ha a Ferengi Tanács tudomást szerez az akciójukról,
nagyon valószínű, hogy háborús cselekedetnek fogják tekinteni.
DaiMon, azt hiszem itt egy nyilvánvaló félreértés van.
Azt hiszem, az lenne a legjobb ha a fedélzetre jönne és megbeszélnénk a helyzetet.
Nem látok okot arra, hogy bízzak magában ember.
Ha így van, nem is zavarjuk tovább magukat, folytatjuk az utunkat.
De ha gondolja, tájékoztatjuk a kormányukat a helyzetükről,
arra az esetre, ha nem tudnák rendbe hozni a hajójukat.
Lehet, hogy jobb lenne megbeszélni a dolgot.
Felfedeztünk egy föderációs jelzőbóját.
Mikor közelebb mentünk, egy nagyenergiájú verteron-sugár talált el bennünket.
A térhajtómű, az érzékelők és a kommunikációs rendszer leállt.
Ezért egyértelműnek tűnt, hogy egy új föderációs fegyver áldozatai vagyunk.
Ezt a folyosót a föderáció hozta létre
azért, hogy biztosítsa a szektoron történő áthaladást. Miért aknáztuk volna alá?
Ami önökkel történt, lehet, hogy nem egyedi eset.
Egy föderációs hajó tűnt el nemrégiben a folyosóban.
Valóban láttunk áthaladni egy föderációs hajót, de nem volt bajban.
Meg tudnák adni, hogy merre haladtak?
Lehetséges, hogy a szenzornaplóban megvannak az erre vonatkozó adatok.
De sajnálatos módon a teljes legénységem a javításokkal van elfoglalva,
így senkinek sincs ideje a naplót nézegetni.
DaiMon. Ha átküldenénk egy technikai osztagot, hogy segítsenek a javításokban...
Felszabadulhatna ezzel annyi emberük, hogy át tudják nézni a szenzornaplót?
Azt hiszem igen, kapitány.
Spot.
Spot, lefelé.
Lefelé. Itt van lent. Jobb odalent.
Az ott a fönt.
A fönt tiltott...
Egy pillanat. Igen, tessék.
Data, rájöttem, hogyan növelhetnénk az energiaátalakítási szintet. Tudsz segíteni?
Örömmel.
Csak nem a konzol használatára tanítod Spotot?
Ez az idomítási program része.
Arra igyekszem megtanítani, hogy parancsra ugorjon le az asztalról.
És, hogy halad?
Jelentősebb áttörést még nem sikerült elérnem.
221-es számú macskaeledel.
Data, én úgy látom, hogy ennek a macskának saját akarata van.
Lehet, hogy nem fogod tudni beidomítani. - Talán el kell fogadnom a lehetőséget,
hogy Spotban nincs elég intelligencia ahhoz, hogy kövesse a parancsaimat.
Azt nem tudom, hogy Spotot lehet-e idomítani .De a te idomításod jól halad.
Gyere. Menjünk.
Data, tartsd állandó szinten az EPS-t, amíg átszabályozom az energia csatlakozókat.
Ez az eljárás legfeljebb 0.8 százalékkal növeli az energiaátalakítási szintet.
Tudom, de azt hiszem ennyi elég lesz. - Elég?
Ezt kaptam Kaplantól nemrég.
"La Forge, sikerült az Intrepid energiaátalakítási szintjét"
"97.1 százalékra növelni."
"Talán itt az ideje hogy leporolja a plazmavezetékeket."
El tudod képzelni milyen idegesítő?
De hiszen rendszeresen végzünk karbantartást.
Hát persze. Csak megpróbál feldühíteni.
Így. Ezzel menni fog.
Komputer, mekkora az energiaátalakítási szint?
Az energiaátalakítási szint 97.2 százalék.
Na ehhez mit szól, Mr. Kaplan...
A kapitány naplója, kiegészítés. Követni kezdtük a Fleming nyomát,
amely talán a hajó balszerencsés végéhez vezet.
Milyen eredetű ez a roncsmező? - Ismeretlen, uram.
A Folyosó térképén azonban nem szerepel.
Lehetnek a Fleming maradványai? - Nem kizárható.
A törmelék főként durániumból és polikompozit anyagokból áll,
amelyekből egy hajóra lehet következtetni.
A törmelék össztömege nagyjából megegyezik a Flemingével.
Nézzük meg egy kicsit közelebbről.
Talán rábukkanunk valamire amiről beazonosíthatjuk.
Kormányos, behatolunk a roncsmezőbe. Lassan előre.
Kapitány, bemértem egy nagyjából 3.5 fél méter átmérőjű masszív fémtárgyat.
A hajó naplórögzítője vagy egy szondaburkolat...
Azt hiszem egyik sem. Különös jeleket bocsát ki.
Kapitány, egy verteron-mező van kialakulóban.
Pajzsokat fel! Teljes hátramenet! Azonnal!
Kárjelentést.
A térhajtómű üzemképtelen. A pajzsok lekapcsoltak.
Az összes szubtérrendszer működésképtelen.
Pont mint a ferengiknél.
Egy azonosítatlan hajó közeledik, két élőlénnyel a fedélzeten.
Képernyőre.
Aktiválták a transzporterrendszerüket.
Tudunk energiát juttatni a pajzsba?
Nem, uram. - Minden fedélzetnek, biztonsági riadó.
Kapitány, a fedélzetre léptek.
La Forge a hídnak.
Kapitány, látogatókat kaptunk a gépteremben. Küldjenek ide egy biztonsági osztagot.
"Már úton is van."
Mit akarnak? - Csak azt, hogy meghallgassanak.
Önök elpusztítanak bennünket.
Ez igen komoly vád. Ki tudnák fejteni egy kicsit bővebben?
Kapitány, a kutatásaink azt mutatják, hogy a szubtérmezők
veszélyes jelenségeket hoznak létre az űrnek ebben a részében.
A bolygónkat már el is érték a változások,
főleg nagy gravitációs változások észlelhetők.
Ha nem teszünk valamit, a bolygónk rövid időn belül lakhatatlanná válik.
Kapitány, a Föderáció Tudományos Tanácsa támogatta is a kutatásokat.
De az eredmény negatív volt.
Az akkori kutatás csak előkészítés volt és az elemzést még nem fejezték be.
Forduljanak a kérésükkel a Tudományos Tanácshoz.
Az ő erőforrásaikkal egy évbe telt,
mire ide jöttek hogy ellenőrizzék az eredményeinket.
Nem vesztegethetünk több időt.
Tudtuk, hogy ha mozgásképtelenné teszünk néhány hajót, a Csillagflotta előbb-utóbb eljön,
és végre elmondhatjuk, mi folyik itt. - Ez feljogosítja önöket a támadásokra?
Sem maguk, sem a ferengik nem szenvedtek emberveszteséget,
a technikai problémák pedig kijavíthatók, parancsnok.
Csak szétszórtunk néhány verteron-szondát, hogy leállítsuk a hajók térhajtóműveit.
Nevezzék ahogy akarják. Önök elhelyezték a szondáikat.
Útjelzőnek álcázták és elrejtették őket a roncsok között.
Elaknásították a Folyosót!
Mr. La Forge, mennyi időt vesznek igénybe a javítások?
A mezőtekercsek túlterhelődtek. Legalább 36 óra kell a javításokhoz.
Pontosan tudjuk, hogy milyen hatása volt az impulzusnak a rendszereikre.
A segítségemmel tíz órán belül ismét útrakészek lesznek,
amennyiben hajlandók átnézni a kutatási eredményeinket.
Természetesen komolyan vesszük a gyanújukat és kész vagyok meghallgatni az elméletüket,
de az elsődleges feladatunk a Fleming felkutatása.
Segítenek megjavítani a hajtóművet
és utána kikapcsolják az összes szondát.
Ha nem, letartóztatjuk magukat
és a legközelebbi Csillagbázison bíróság elé fognak állni.
A húgom és én nem akarjuk késleltetni a mentőakciójukat...
Rabal, a szondák az adunk! - Serova.
Megtesszük, amit kérnek, kapitány, de kérem nézzék át az adatainkat.
Meg fogjuk tenni, mert ez is a feladataink közé tartozik,
a körülményektől függetlenül.
Mr. La Forge, vezessék őket a gépházba. Állítsák helyre a hajtóművet.
Igen, uram. - Mr. Data, nézze át a kutatásaikat
és amint lehet, tegyen jelentést az észleléseikről.
Nos. A pajzsok energiaellátása rendben,
a hajtóművet legkorábban nyolc óra múlva beindíthatják.
Még ha most azonnal újra is indíthatnánk a hajtóművet,
legalább egy hétig fog tartani mire rendesen beszabályozzuk.
Nagyon sajnálom ezt az apró kellemetlenséget. De ez nem több mint kellemetlenség.
A mi nehézségeink viszont sokkal komolyabbak, mint a hajtóművük állapota.
És mi lett volna akkor, ha a Fleming veszélyes anyagokat szállít?
A maguk kis akciója sok életbe kerülhetett volna.
De nem így volt, parancsnok. És mi is életeket próbálunk megmenteni.
Ami azt illeti nem éppen mindennapi módon.
Nincs értelme magával beszélnem. Egyszerűen nem hajlandó figyelni rám.
Parancsnok, elismerem, hogy a húgom néha kissé fárasztó tud lenni...
Ebben egyet értünk. - De kérem, próbálja megérteni,
ebben ez esetben teljesen igaza van.
Az életcéljául tűzte ki, hogy felhívja a figyelmet a térhajtómű okozta veszélyekre.
Már több mint három évszázada használunk térhajtóműveket. Elég megbízható technológia.
Pontosan úgy beszél mint én négy évvel ezelőtt.
Úgy érti, maga sem hitt benne? - Nem,
akkor még nem tudtam, milyen nagyszerű elme a húgom.
Két évig kellett tanulnom ahhoz hogy az elmélete alapjait megértsem.
Annyira bonyolult. - A mi Data parancsnokhelyettesünk sem ostoba.
Ha valami van a dologban, .meg fogja találni.
Nagyon remélem. Ha a Föderáció végre eláll a Folyosó használatától,
mi is lebeszélhetjük róla a saját népünket.
A Hekaras II az egyetlen lakott bolygó környéken.
Térhajtómű nélkül teljesen el lesznek zárva a külvilágtól.
Valóban készen állnak erre?
Igen. És azt hiszem a helyünkben
önök is hajlandóak lennének rá.
Serova és Rabal úgy gondolják hogy instabil szubtér-területek vannak
a Folyosóban. Ezek a területek a szubtérmező energiájának hatására
folyamatosan terjednek
és mikor több összeér belőlük, egy szubtér-hasadék keletkezik.
Valahogy úgy, mint ahogy egy szőnyeg szétfoszlik a sok járkálástól...
A hasonlat találó, uram. - Bizonyítható ez az elmélet?
Jelenleg nem, uram. Nem áll rendelkezésre elegendő adat,
mert ahhoz, hogy megállapíthassuk hogy létrejön-e egy ilyen hasadék vagy sem,
a kérdéses területek egyikét 1 milliószor nagyobb energiával kellene terhelni,
mint amennyi egy átlagos térhajtómű mezőerőssége.
Úgy gondoljuk, hogy a hatás összegződik.
Minden egyes hajó ami áthalad a területen, egy...
lépéssel közelebb visz bennünket a végkifejlethez.
Elismerem, hogy ez lehetséges. Azt javaslom kérjük meg a Föderáció Tudományos Tanácsát,
hogy küldjön ide egy kutatóhajót.
Egy alaposabb vizsgálat sok kérdésre adhatna választ.
Ez minden? Újabb vizsgálatok? Csak húzzák az időt!
Valószínűleg túl sokat vártam maguktól.
"A híd Picard kapitánynak." - Hallgatom, Egyes.
Megtaláltuk a Fleminget, körülbelül 0.3 fényévnyire van innen.
Milyen az állapota? - A hajótest sértetlen,
a pajzs működik, de úgy tűnik, hogy a szubtér-rendszereik tönkrementek.
Értettem. Indulunk, amint a hajtómű újra működőképes.
Szeretném, ha készítenének egy pontos és részletes beszámolót a Tanács számára,
én pedig személyesen fogom felhívni a figyelmüket a dolog fontosságára.
Kapitány, nagyra értékeljük a segítségüket. Szerintünk ez a kezdete...
Nem 'szerintünk' Te azt mondasz amit akarsz, Rabal. De én nem értek egyet ezzel.
Szerintem ez megint csak időhúzás.
Kapitány a hajtómű üzemképes, minden rendszer újra használható.
Nagyszerű. Kormányos, irány a Fleming.
Úgy tűnik nincs komolyabb gondjuk. A pajzsuk már teljesen feltöltődött.
Kapitány, a hekarasi hajó távolodik.
Egy személy tartózkodik a fedélzeten. Serova az.
Doktor, mi folyik itt? - Nem tudom.
Kapitány, beszélhetek vele? - Mr. Worf, nyisson csatornát.
Serova, mire készülsz?
Bizonyítékot akartak. Most majd megkapják.
Nagyon sajnálom...
Kapitány, a hekarasi hajó hajtóműve túlterhelődik.
Azt hiszem Serova megpróbál reaktorburok-átszakadást előidézni.
Ne! - Felkészülni a lökéshullámra!
Pajzsokat maximumra, teljes hátramenet.
Jelentést. - A lökéshullám elhaladt mellettünk,
de a terület tetrionszintje rohamosan emelkedik.
Ez hihetetlen! - Mr. Data, mit gondol a jelenségről?
A jelenség átmérője majdnem 0.1 fényév,
Rendkívül erős tetrion sugárzást bocsát ki.
Szerintem ez az a jelenség, amelyet Rabal és Serova előre jelzett. Ez egy szubtérhasadék.
Tehát igazuk volt... - Be tudja mérni a Fleminget?
Túlélték a robbanást? - Letapogatom.
A Fleming nem messze van a korábbi pozíciójától. Sértetlennek látszik,
de a hasadékon belül van.
Doktor, elképzelhető, hogy életben maradhatott a hajó legénysége?
Doktor. Nagyon sajnálom, ami történt, de szükségünk van a segítségére.
Hát persze, kapitány.
Veszélyt jelent a hasadék a Flemingre nézve?
Nem tudom.
Ez meg mi volt?
Egy nagy energiájú torziós hullám. Úgy tűnt mintha a hasadékból indult volna ki.
A pajzsok megvédenek, ha tartjuk a jelenlegi helyzetünket.
És a Fleminggel mi a helyzet?
A hullámok a mező belsejében erősebbek.
Úgy becsülöm, hogy a pajzsuk tizenkét órán belül összeomlik.
Megkockáztathatjuk, hogy bemegyünk értük? - Térhajtóművel nem.
A hasadék nagyon instabilnak tűnik.
Ha megpróbálunk behatolni, valószínűleg csak tovább nagyobbodik.
Pedig nincs más választásunk. Impulzusmeghajtással hetekig tartana.
Kell, hogy legyen más megoldás. Data, Geordi, vizsgálják meg Dr. Raballal a rést.
Valahogyan ki kell mentenünk onnan a Fleminget.
Másodtiszt naplója, csillagidő 47312,1.
Az új érzékelő adatok segítettek a hasadék megismerésében,
de továbbra sem tudjuk hogyan semlegesíthetnénk a hatását.
Minden Serova elméletét igazolja.
Nem találok módot sem arra, hogy lezárjuk a...
hasadékot, sem arra hogy csökkentsük a méretét.
Doktor, elképzelhető, hogy a hasadékon belül vannak viszonylag stabil területek,
amelyekben átrepülhetünk a térhajtóművel?
Elképzelhető. Komputer, keress a hasadékban kevésbé instabil területeket.
Nincs olyan terület, amely kibírna egy szubtérmező impulzust.
Egy pillanat. Ez különös.
Komputer, jelenítsd meg a delta tizenhetes négyzetet.
Élesítést és nagyítást.
Ehhez mit szól?
Ez egy szubtér-instabilitás... a hasadékon kívül.
Nem szabadna ott ilyesminek lennie.
Parancsnok, végezzünk egy mezőletapogatást azon a területen.
Szeretném kicsit alaposabban szemügyre venni a dolgot.
Közben jelentenünk kellene a kapitánynak hogy nem tudjuk hogyan juthatunk el a Fleminghez.
Nem vagyok biztos benne, hogy ez működik, de azt hiszem lenne egy megoldás...
Talán átsodródhatnánk a hasadékon. - Átsodródni?
Igen. A Fleminghez vezető pályára, állva...
kibocsátunk egy intenzív szutbtérmező impulzust.
Ha megfelelő sebességre gyorsulunk fel akkor átjuthatunk a hasadékon
és átsugározhatjuk a legénységet, a térhajtómű használata nélkül.
Ha teljes energiára kapcsoljuk a hajtóművet, mennyi idő múlva esünk ki a normáltérbe?
Ha telítjük a gondolákat a szubtérmezővel
nagyjából két perces időtartamra számíthatunk.
Ez nem valami sok idő. És elég rázós lesz a helyzet odabent.
A hangsúly az időzítésen van. - Kezdjenek hozzá a számításokhoz,
amint készen vannak, indulunk. - Igenis, uram.
Maximális mezőtelítettségi szint mellett 183 százalékot érhetünk el.
Rendben. Ezzel képesek leszünk tartani a sebességet
két perc, nyolc másodpercen át. Tovább nem.
Így van. De figyelembe véve a hasadék méretét,
ennyi idő elég lesz a mentés elvégzéséhez.
Komputer, kezdd el a gondolák mezőtelítését.
Hogyan nézhettük ezt el, Data? - Mire gondolsz?
Hogy kerülhette el a figyelmünket a kapcsolat a térhajtómű
és a hasadék kialakulása között?
Hiszen mindketten több ezer órát töltöttünk már el a hajtómű mellett,
mostanra szubtérmező-szakértőknek kellene lennünk.
És mégis mekkorát tévedtünk.
Technikai értelemben nem tévedtünk.
Serova elmélete bizonyítatlan feltevéseken alapult.
De végül igen meggyőző bizonyítékkal szolgált.
Egy tudósnak meg kell válogatnia a módszereit.
Na igen. Kész volt meghalni, hogy bizonyítékkal szolgáljon.
Jobban oda kellett volna figyelnünk rá, Data.
A legjobb indulattal és a legjobb tudásunk szerint ítéltük meg Serova kutatásait.
És hajlandók voltunk a továbbiakban is foglalkozni a problémával.
De ez őt nem elégítette ki.
Én is voltam már ilyen makacs, én is próbáltam bizonyíték nélkül meggyőzni másokat.
De nem kellett volna ilyen végletes cselekedetre ragadtatnia magát.
Nem tehetett másképp. Különben nem ért volna el semmit.
Miért is voltam ilyen elutasító...
Talán mert az agresszív fellépésével eleve ellenséges környezetet teremtett.
Igen. Talán túlságosan magamra vettem a dolgot.
Ezt nem egészen értem.
Valahogy fenyegetettnek éreztem magam.
Nem akartam elfogadni hogy a térhajtómű kárt okozhat.
Eltart még egy jó fél óráig míg a hajtómű a megfelelő állapotba kerül.
Szólnál, ha minden készen áll?
Parancsnok. - Leülhetek?
Nagyon sajnálom, ami a húgával történt.
Köszönöm.
Megpróbálom elhitetni magammal, hogy legalább azért halt meg amiben hitt.
De ez valahogy nem vígasztal.
Bárcsak másképp történt volna...
Ha figyelmesebben olvasom el a jelentését...
Lehet, hogy elnéztem valamit.
Nem. Nem nézett el semmit. A gond az idővel volt.
Több időre lett volna szükség egy alaposabb vizsgálathoz.
De Serova nem akart tovább várni.
Azt hiszem most az a kérdés: hogyan tovább?
Azt hiszem, az űrutazás nem folytatódhat tovább ezen a módon. Változtatnunk kell.
Elég régóta vagyok már a Csillagflottánál. Függünk a térhajtóművektől.
El sem tudom képzelni, hogyan lehetne ezen változtatni.
Nem lesz könnyű, az biztos.
Kapitány, befejeződtek a számítások.
A hajtóművet 63 másodpercig fogjuk üzemeltetni utána teljesen leállítjuk.
A kármentesítő csapatok készen állnak. - Az útvonal a Fleming felé beállítva.
Mr. La Forge, megkezdhetik a műveletet.
"Igenis, uram."
A meghajtóimpulzus kibocsátva. Most.
Hajtómű leáll. Behatolunk a hasadékba.
A szerkezeti terhelés növekszik, jelenleg a maximális teljesítőképesség 83%-án áll.
Mr. Worf, mikor érjük el a Fleminget? - Egy perc huszonkét másodperc múlva.
Az összes transzporterállomás készen áll.
Kapitány, erős energia-kibocsátást észleltem a Fleming felöl.
Lehetséges, hogy megpróbálják beindítani a térhajtóművüket.
Ezek szerint mostanra rendbe hozták.
Kapitány, ha bekapcsolják... - Tudom.
Kapcsolatba tudunk lépni velük? - Túl nagy az interferencia.
Mikor leszünk transzportertávolságban?
53 másodperc múlva. - Nem hiszem, hogy összejön.
Kapitány, aktiválták a térhajtóművet.
Jelentést. - Sérülések a hatos és tizennégyes szinteken.
A szigetelőmezőnk kitart. - Mi a helyzet a Fleminggel?
A létfenntartó rendszerük leállt.
Riker az transzporter-állomásoknak: vésztranszportálásra felkészülni!
Kapitány, ahogy a Fleming aktiválta a térhajtóművét,
a hasadék mintegy 23 százalékkal megnőtt.
Nincs elég lendületünk ahhoz, hogy átjussunk rajta.
A torziós hullámok erőssége a tízszeresére növekedett.
A Fleming transzportertávolságban van.
Megkezdődött a kiürítés.
A torziós hullámok pontosan 59 másodpercenként keletkeznek.
A szerkezeti terhelés közelít a felső határhoz.
Data, segítene ha átküldenénk egy EPS-töltést az impulzushajtóművön?
Nagyon valószínű, hogy nem, uram.
És a bekövetkező robbanás megsemmisítené a csészealj-egységet.
Kapitány, azt hiszem a térhajtómű nélkül is ki tudunk jutni.
"Hogyan, Geordi?"
Mikor szörfözött utoljára, parancsnok?
A torziós hullámokon? - "Pontosan, kapitány."
Ha ráhangoljuk a pajzsunkat a torziós hullám EM tartományára,
akkor a következő hullám magával visz minket.
Így kijuthatunk a hasadékból, utána pedig leszakadunk a hullámról.
Ha sikerül eljutnunk odáig. - Mindenkit áthoztak a Flemingről?
Az utolsó csoport épp most érkezett meg.
Rendben, Mr. La Forge. Juttasson ki minket innen.
Igen, uram. A deflektor pajzs áthangolása kész.
A következő hullám 14 másodperc múlva érkezik.
Fázishelyzet beállítva...
A jelemre aktiválni a deflektor pajzsot.
Tíz másodperc.
Figyelem. Most!
Deflektor pajzsot teljes energiára!
Ez nem jött be...
Nem tudtuk elég hosszú időn át fenntartani a megfelelő fázishelyzetet.
Mi volt a baj, Mr. La Forge? - Túl nagy a sebességkülönbség.
Újabb hullám érkezik. Becsapódás 26 másodperc múlva.
Nemigen bírunk ki még egy ekkora lökést.
Kapitány, ha teljes impulzusmeghajtásra gyorsítunk,
az valamelyest csillapítja az ütközés erejét.
Kormányos, teljes impulzusmeghajtás.
Mr. Worf, minden energiát a szerkezeti integritásra.
Igenis, uram. - Deflektor pajzsot előkészíteni.
Készen állunk. - Becsapódás 5 másodperc múlva.
Deflektor pajzsot maximumra, most!
Együtt haladunk a hullámmal.
A burkolati nyomás átlépte a biztonsági határt.
A szerkezeti integritás csökken a 10-estől a 16-os szintig.
Tartalékenergiára kapcsolok.
Kezdünk elszakadni a hullámtól... Kiegyenlítem az eltérést.
Mikor érünk ki a hasadékból? - 12 másodperc múlva.
A burkolati nyomás 120 százalékkal bizonsági határ felett.
A hajó hamarosan szerkezeti sérülést szenved.
Elhagytuk a hasadékot. A burkolati nyomás normál értékre esett vissza.
Vörös riadó vége.
A kapitány naplója, csillagidő 47314.5.
Folytatjuk a kutatásokat a szubtér-hasadékkal kapcsolatban,
miközben a Tudományos Tanács tanulmányozza az előzetes beszámolónkat.
Az azonban máris bizonyos, hogy amit itt láttunk,
annak a hatása hosszú éveken át érződni fog.
A letapogatás további szubtér-anomáliák jelenlétét mutatta ki.
Ezek, ha további hatások érik őket, nagy...
valószínűséggel szintén hasadékokká tágulnak majd.
Dr. Rabal? - A méréseink alapján,
kiszámítottuk, hogy hol alakulnak ki további szubtér hasadékok
a következő 40 évben. Most így néz ki a szektor.
Ilyen lesz 10 év múlva...
20 év múlva.
30 év múlva.
40 év múlva.
Köszönöm, Doktor.
Mr. La Forge.
Új direktívákat kaptunk a Tudományos Tanácstól a témával kapcsolatban.
"Amíg nem sikerül megfékezni a jelenséget,"
"meg kell próbálni a lehetőségekhez képest lelassítani."
"A szubtérmezőkre érzékeny területeken korlátozni kell a hajóforgalmat."
"A Föderáció valamennyi hajója a továbbiakban .csak ötös fokozattal haladhat,"
"a vészhelyzetek kivételével."
A klingonok be fogják tartani a korlátozást, de a romulánok aligha.
A ferengikről és kardassziaiakról nem is beszélve.
A Föderáció a többi faj rendelkezésére fogja bocsátani a kutatási eredményeket.
Remélhetőleg meg fogják érteni, hogy nekik is érdekükben áll betartani a korlátozást.
A korlátozás megakadályozza az újabb hasadékok...
gyors ütemű kialakulását, de ezzel itt mi lesz?
Jelenleg sajnos nem sokat tehetünk.
A gravitáció változása hatással van a bolygónk keringési pályájára.
Az éghajlat már meg is változott valamelyest.
A Föderáció egy teljes időjárás-szabályozó rendszert telepít a Hekaras II-re,
ideiglenes megoldásként.
Szerencsére a hasadék viszonylag távol van a lakott bolygóktól,
így van egy kis időnk terveket kidolgozni.
Ha nincs több kérdés, ezzel be is fejeztem volna.
A hekaraiaknak szánt hőmérséklet stabilizátorok egy napon belül elkészülnek.
Remek. Geordi a fél életemet a világűr kutatásával töltöttem.
Új világokat térképeztem fel,
tucatnyi ismeretlen fajjal találkoztam.
És azt gondoltam, hogy ezek a lépések mindannyiunk számára nagyon fontosak voltak.
Most pedig úgy tűnik...
hogy mindez pusztulással fenyegeti azt ami talán a legfontosabb a számomra.
Odáig nem fogunk eljutni, kapitány. Még van időnk megmenteni a világot.